Δείτε εδώ όλες τις δηλώσεις πόθεν έσχες του 2018 που δημοσιοποιήθηκαν σήμερα







Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Συνολικά 2.659 «» πολιτικών προσώπων δημοσιοποιήθηκαν σήμερα από την αρμόδια επιτροπή της Βουλής.Σύμφωνα με την σχετική ανακοίνωση οι δηλώσεις αφορούν τα έτη 2016 (χρήση 2015), 2017 (χρήση 2016) και 2018 (χρήση 2017).Από αυτές οι 934 είναι του έτους 2016 οι 928 του έτους και οι 797 του έτους 2018.Η προαναγγελτική ανακοίνωση της επιτροπής είχε ως εξής:«Η Επιτροπή Ελέγχου Δηλώσεων Περιουσιακής Κατάστασης του άρθρου 3Α του N. 3213/2003, ως ισχύει, αποτελούμενη από τον Προέδρο αυτής κύριο Αθανάσιο Μπούρα, Γ΄ Αντιπρόεδρο της Βουλής και Προέδρο της Ειδικής Μόνιμης Επιτροπής Θεσμών και Διαφάνειας, τον κύριο Γεώργιο Κοντό, Αρεοπαγίτη, τον κύριο Παναγιώτη Τσούκα, Σύμβουλο της Επικράτειας, τον κύριο Βασίλειο Αραβαντινό, Σύμβουλο της Επικράτειας, την κυρία Ασημίνα Σαντοριναίου, Σύμβουλο του Ελεγκτικού Συνεδρίου, τον κύριο Παναγιώτη Καραγιάννη, Αντιεισαγγελέα του Αρείου Πάγου, την κυρία Άννα Ζαΐρη, Αντεισαγγελέα του Αρείου Πάγου και Προέδρο της Αρχής Καταπολέμησης της Νομιμοποίησης Εσόδων από Εγκληματικές Δραστηριότητες και της Χρηματοδότησης της Τρομοκρατίας και Ελέγχου Δηλώσεων Περιουσιακής Κατάστασης, τον κύριο Άγγελο Μπίνη, Διοικητή της Εθνικής Αρχής Διαφάνειας, τον κύριο Θεόδωρο Μητράκο, Υποδιοικητή της Τράπεζας της Ελλάδος, τον κύριο Σταύρο Κελέτση, βουλευτή της Ν.Δ. και τον κύριο Σπυρίδωνα Λάππα, βουλευτή του ΣΥ.ΡΙΖ.Α. ως μέλη, συνεδρίασε την 18η Σεπτεμβρίου 2019 και αποφάσισε α) τη δημοσίευση των Δηλώσεων Περιουσιακής Κατάστασης των ετών 2016, 2017, 2018 (χρήσεις 2015, 2016 και 2017 αντίστοιχα) των ελεγχόμενων από αυτήν προσώπων των περιπτώσεων α΄ έως και ε΄ της παρ. 1 του άρθρου 1 του Ν. 3213/2003, ως ισχύει και β) την απόσυρση των αναρτημένων δηλώσεων των ετών 2014 (χρήση 2013) και 2015 (χρήση 2014) από τον διαδικτυακό τόπο της Βουλής των Ελλήνων.Η δημοσίευση των δηλώσεων θα γίνει στις 26 Σεπτεμβρίου 2019.Η δημοσιοποίηση γίνεται σε κάθε περίπτωση, εντός τριών μηνών από την πάροδο της προθεσμίας των ενενήντα ημερών μετά τη λήξη της προθεσμίας υποβολής τους (παρ. 2 του άρθρου 2 του ν. 3213/2003). Η προθεσμία αυτή έληξε φέτος στις 30 Απριλίου 2019, αλλά, μεσολάβησε το διάστημα της προεκλογικής περιόδου και των έκτακτων εθνικών εκλογών, που δεν επέτρεψαν την συγκρότηση της Επιτροπής Ελέγχου παρά στις 9 Σεπτεμβρίου 2019 και την δημοσιοποίηση των δηλώσεων μόλις τώρα.Φέτος δημοσιεύονται ταυτόχρονα Δηλώσεις τριών (3) ετών, μετά την τροποποίηση του ν. 3213/2003 από τον ν.4571/2018 (ΦΕΚ Α186/30.10.2018): «Επείγουσες ρυθμίσεις για την υποβολή δηλώσεων περιουσιακής κατάστασης και άλλες διατάξεις». Μαζί με τις δηλώσεις του έτους 2018, δημοσιεύονται και οι δηλώσεις των ετών 2016 (αναδημοσίευση) και 2017, όπως αυτές διαμορφώθηκαν μετά την νέα υποβολή τους, λόγω της ακύρωσης από το ΣτΕ των παλαιών δηλώσεων για τα έτη αυτά. Οι Δηλώσεις αυτές, θα παραμείνουν αναρτημένες στον διαδικτυακό τόπο της Βουλής των Ελλήνων, για όσο χρονικό διάστημα διαρκεί η θητεία των υπόχρεων, πλέον τριών ετών από τη λήξη αυτής (παρ. 2 του άρθρου 2 του ν. 3213/2003, ως ισχύει).Επίσης, δημοσιεύονται και θα μείνουν αναρτημένες για ένα χρόνο (όπως ομόφωνα αποφάσισε η επιτροπή στη συνεδρίαση της 18/9/19) και δηλώσεις υπόχρεων των οποίων η θητεία έληξε πριν το 2015. Πρόκειται για δηλώσεις, οι οποίες αν δημοσιεύονταν στο χρόνο που έπρεπε, θα παρέμεναν αναρτημένες μέχρι το αργότερο το 2018, πράγμα που δεν έγινε αφού αυτές υποβλήθηκαν λόγω δικαστικών αποφάσεων ετεροχρονισμένα εντός του 2019. Οι δηλώσεις αυτές, αν δεν δημοσιεύονταν τώρα, δεν θα δημοσιοποιούντο ποτέ.Το πλήθος των δηλώσεων που κατατέθηκαν και δημοσιεύονται είναι συνολικά δύο χιλιάδες εξακόσιες πενήντα εννέα (2659). Από αυτές, οι εννιακόσιες τριάντα τέσσερις (934) είναι του έτους 2016 (χρήση 2015), οι εννιακόσιες είκοσι οκτώ (928) του έτους 2017 (χρήση 2016) και οι επτακόσιες ενενήντα επτά (797) του έτους 2018 (χρήση 2017).Η δημοσίευση των δημοσιοποιούμενων στοιχείων στα Μέσα Μαζικής Ενημέρωσης επιτρέπεται υπό την προϋπόθεση ότι δημοσιεύεται ολόκληρο το περιεχόμενό τους. Σε κάθε περίπτωση, δεν είναι επιτρεπτή η επιλεκτική δημοσιοποίηση ονομαστικών στοιχείων (παρ. 2 του άρθρου 2 του ν. 3213/2003, ως ισχύει).Ευχαριστούμε όλους τους υπόχρεους που ανταποκρίθηκαν έγκαιρα στην υποβολή Δηλώσεων Περιουσιακής Κατάστασης τριών ετών, καθώς επίσης το προσωπικό των υπηρεσιών της Βουλής των Ελλήνων και της Γενικής Γραμματείας Πληροφοριακών Συστημάτων Δημόσιας Διοίκησης, για την πολύτιμη συμβολή τους προκειμένου να επιτευχθεί η σωστή δημοσίευση».